Okresná prokuratúra Dunajská Streda 
Nám. sv. Štefana 1, 929 21 Dunajská Streda 1

Sp. zn. : 2 Pv 515/08/2201	Dunajská Streda, 23.1.2015
EEČ : 2-16-21-2015

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Dunajská Streda
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	trvalé bydlisko: XXXXX, 
sa v skúšobnej dobe, určenej uznesením prokurátora Okresnej prokuratúry Dunajská Streda zo dňa 29.10.2012, spisová značka XXXXX ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v školskom roku 2007/2008, od mesiaca január 2008 do 18.3.2008 vydala nebezpečenstvu spustnutia svoje školopovinné dieťa XXXXX tým, že mu umožnila, aby prestal pravidelne navštevovať 5 ročník Cirkevnej základnej školy S. Jána apoštola s vyučovacím jazykom maďarským v Dunajskej Strede, do ktorého bol riadne zapísaný a mal do nej riadne chodiť a takto jej syn vymeškal celkom od januára do 18.3.2008 celkom 275 neospravedlnených hodín, teda mu umožnila viesť záhaľčivý život, hoci na túto skutočnosť bola zo strany školy viackrát upozornená,

Uznesením prokurátora Okresnej prokuratúry Dunajská Streda zo dňa 29.10.2012, spisová značka XXXXX, bola určená obvinenej skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry Dunajská Streda sp. zn. XXXXX12 z 29.10.2012 bolo podľa § 216 ods. 1 Trestného poriadku podmienečne zastavené trestné stíhanie vedené proti obv. XXXXX stíhanej za prečin ohrozovanie mravnej výchovy mládeže podľa § 211 ods. 1 písm. b), ods. 3 písm. a) Trestného zákona s poukazom na § 138 písm. b) Trestného zákona, ktorého sa mala dopustiť na tom skutkovom základe, ako je to uvedené vo výrokovej časti tohto uznesenia. Uznesenie podľa § 216 ods. 1 Trestného poriadku nadobudlo právoplatnosť dňa 13.11.2012. 

Podľa § 216 ods. 2 Trestného poriadku bola obvinenej určená skúšobná doba na 12 mesiacov, ktorá jej uplynula dňom 13.11.2013.     
 
Po uplynutí skúšobnej doby bolo zisťované, či obvinená počas plynutia skúšobnej doby splnila podmienky uvedené v ustanovení § 217 ods. 1 Trestného poriadku.

Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Z odpisu z registra trestov obvinenej vyplýva, že v ňom nemá žiadny záznam, v mieste trvalého pobytu požíva dobrú povesť, a počas plynutia skúšobnej doby nebola Obvodným úradom, odborom všeobecnej vnútornej správy v Dunajskej Strede prejednávaná za priestupok. Lustráciou v evidencii tunajšej prokuratúry bolo zistené, že obvinená v priebehu skúšobnej doby nebola vedená ako trestne stíhaná osoba na území Slovenskej republiky.

Vzhľadom na vyššie uvedené skutočnosti obvinená splnila všetky podmienky pre vyslovenie osvedčenia sa v skúšobnej dobe, a preto bolo rozhodnuté tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú je možné podať do 3 dní od  jeho  doručenia  cestou  podpísanej  prokuratúry na Krajskú  prokuratúru v Trnave. Sťažnosť má odkladný účinok.

JUDr. Zuzana Kapraľová
prokurátorka